Rijeka, 17. veljače 2021.g.

**OBJAVA ZA MEDIJE**

**RAZGLED IZLOŽBE NOGOMETNIH MEMORABILIJA U EXPORTU**

**I OVOG VIKENDA UZ STRUČNO VODSTVO**

**U subotu i nedjelju, 20. i 21. veljače 2021. g.,** **oba dana u 11.30 i u 16.00 sati, ponovno se organiziraju vođene ture izložbom nogometnih memorabilija „Ovo je Rijeka – stotinu uspomena, jedna priča“, koje je postavljena u Exportu na Delti.**Memorabilije**,** kao što su **dresovi, zastavice, medalje, pehari, lopte, fotografije, novinski članci te audio-vizualne snimke i projekcije pojedinih utakmica**, vezane su uz NK Rijeku, a dio su privatnih kolekcija strastvenih navijača Zvonimira Krpana i Mišela Budimilića.

**S obzirom na važeće mjere za sprječavanje zaraze bolešću COVID-19 broj posjetitelja koji istovremeno mogu biti na vodstvu je ograničen, stoga su obavezne prethodne prijave na e-mail adresu voditelja tura Mišela Budimilića** [**budimilicmisel@gmail.com**](mailto:budimilicmisel@gmail.com)**.**

Izložbu „Ovo je Rijeka – stotinu uspomena, jedna priča“ moguće je razgledati u radno vrijeme Exporta: **četvrtkom i petkom od 15.00 do 20.00 sati** te **subotom i nedjeljom između 11.00 i 20.00 sati. Svaki peti posjetitelj izložbe dobiva i poklon iznenađenja, u suradnji s Foto Kurtijem. Ova akcija traje do isteka zaliha.**

**Pojedinačna cijena ulaznice za izložbu je 30 kuna.** **Ulaz je slobodan** za djecu do 7 godina te nezaposlene i umirovljenike, uz predočenje važećih dokumenata. Djeca i mladi do 18 godina, studenti i članovi KN Armada, uz predočenje važećih dokumenata, ostvaruju **popust od 50%** na pojedinačnu ulaznicu.

U prodaji je i katalog izložbe po cijeni od 10 kuna.

Izložba je u sklopu programa Rijeke 2020 – Europske prijestolnice kulture postavljena do 15. ožujka 2021.g..

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42